**TELJES ELLÁTÁSRÓL SZÓLÓ VILLAMOS ENERGIA ADÁSVÉTELI SZERZŐDÉS**

**(Tervezet)**

A jelen Szerződés létrejött

egyrészről az ……………………………. mint energiakereskedő - továbbiakban: "**Kereskedő**" -

Székhelye:

Cégjegyzékszáma:

Adószám:

Bankszámla száma:

Képviselője:

Kapcsolattartója:

másrészről **SZÉKESFEHÉRVÁR Megye Jogú Város Önkormányzat** - továbbiakban: "**Felhasználó**" -

Székhelye: 8000 Székesfehérvár, Városház tér 1.

KSH szám: 15726999-8411-321-07

Adószám: 15726999-2-07

Képviselője: Dr. Cser-Palkovics András polgármester

között az 1. sz. Mellékletben meghatározott felhasználási helyekre - továbbiakban: felhasználási helyek - vonatkozóan - a Kereskedő és a Felhasználó a továbbiakban együttesen: „**Felek**” - alulírott helyen és időben az alábbi feltételekkel:

**Preambulum**

1. A szerződés - továbbiakban Szerződés - alapja Székesfehérvár Megyei Jogú Város Önkormányzat Közgyűlésének **…………………** számú határozata.

2. Jelen Szerződés Felhasználónak a **„Székesfehérvár Megyei Jogú Város Önkormányzat intézményei részére villamos energia beszerzése”** tárgyú, a közbeszerzésekről szóló 2015. évi CXLIII. törvény (továbbiakban: Kbt.) Második része szerinti, uniós eljárásrend 81. § szerinti nyílt közbeszerzési eljárás eredményeképpen jött létre Felek között. Ennek megfelelően az alább felsorolt dokumentumok a Szerződéssel együtt értelmezendőek, azzal együtt olvasandók:

* 1. Felhasználónak a szerződés tárgyát képező közbeszerzésére vonatkozó 2017. június 24. napján 2017/S 119-239149 számon az Európai Unió Hivatalos Lapjában és 2017. június … napján KÉ-8558/2017. számon a Közbeszerzési Értesítő 2017/…. számában megjelent ajánlati felhívása -
  2. Felhasználó teljes dokumentációja,
  3. Felhasználó 2017. …………….. napján és 2017. ……………... napján kelt kiegészítő tájékoztatása,
  4. 2017. …………….. napján kelt tárgyalási jegyzőkönyv,
  5. Kereskedő 2017. ……………. napján felbontott ajánlata - továbbiakban: **Ajánlat**-.

Felek rögzítik, hogy a 2. pontban meghatározott dokumentumok fizikailag nem kerülnek csatolásra jelen szerződéshez, de azok tartalma Felek számára teljes körűen ismert és kötelező.

3. Kereskedő kötelezi magát, hogy az Ajánlatának megfelelően a Szerződésben foglalt rendelkezések elsőbbséget élveznek Kereskedőnek a Magyar Energetikai- és Közműszabályozási Hivatal - továbbiakban: MEKH - által jóváhagyott Villamos Energia Kereskedelmi Üzletszabályzatában – továbbiakban: Üzletszabályzat - és Általános Szerződéses Feltételeiben – továbbiakban: ÁSZF - rögzítettekhez képest. Jelen Szerződésben nem szabályozott pontok esetén Kereskedő Üzletszabályzatában és az ÁSZF-ben rögzített rendelkezések irányadóak.

*Felek rögzítik, hogy az ÁSZF szerződés-megszüntetéssel kapcsolatos alábbi rendelkezéseit nem alkalmazzák:*

*• a szerződés-meghosszabbítás körülményei,*

*• Last-call opció (utolsó ajánlattételi jog) érvényesítése,*

*• Felhasználó felmondással/ szerződés megszüntetéssel kapcsolatos nyilatkozattételi kötelezettsége.*

4. Amennyiben a Szerződés bármely pontja és a közbeszerzési eljárás dokumentumai között ellentmondás lenne, úgy a közbeszerzési eljárás dokumentumaiban foglaltak az irányadók.

**1. A SZERZŐDÉS TÁRGYA**

Jelen szerződés alapján Kereskedő köteles a Szerződés 2.1. pontja szerint meghatározott időtartamon belül a a Felhasználó teljes villamos energia igényének ellátására, és a Felhasználó mindenkori igénye szerinti villamos energia mennyiséget a felhasználási helyeken keresztül a területileg illetékes, a villamos energiáról szóló 2007. évi LXXXVI. törvény - továbbiakban: Vet. - szerinti hálózati engedélyes - továbbiakban: Hálózati Engedélyes - közreműködésével leszállítani.

A Felhasználó köteles az 5. pont szerint átadott villamos energiát átvenni (a továbbiakban: Átadott Villamos Energia), és annak jelen Szerződés szerinti energiadíját a Kereskedő számára a Szerződés rendelkezései szerint megfizetni.

**2. SZERZŐDÉS IDŐBELI HATÁLYA**

2.1. A Felek a jelen Szerződést határozott időtartamra kötik, amely időtartam **2017.10.01**.-én 00:00 órakor kezdődik, és **2019.09.30.-**én 24:00 órakor ér véget - továbbiakban: Szerződés időtartama -.

A Szerződés a határozott időtartam leteltével a Felek külön jognyilatkozata nélkül megszűnik.

2.2. Felek rögzítik, hogy a Szerződés hatálybalépésének az Üzletszabályzatban és ÁSZF-ben rögzített előfeltételei teljesültek, ezért a Szerződés hatályba lépésének nincs akadálya.

Felek a hatályba lépés feltételeinek változása esetén haladéktalanul értesítik a másik felet a a változásról.

**3. SZERZŐDÖTT MENNYISÉG, A VILLAMOSENERGIA-SZÁLLÍTÁSA, ÁTVÉTELE**

3.1. Szerződött villamos energia mennyiség

A szerződött mennyiség **4 500 MWh a Szerződés időtartamára**.

A szerződött villamos energia mennyiség alapján Felek mennyiségi tolerancia sávot határoznak meg, melynek felső mértéke a szerződött villamos energia mennyiség **+60% (plusz hatvan százalék)** – továbbiakban: **Szerződött tolerancia sáv -.**

Felek rögzítik, hogy a Szerződött tolerancia sáv alsó mennyiségi korlátját nem határozzák meg.

3.2. Maximum szerződött mennyiségtől való eltérés kötbére

Felhasználó kötelezettséget vállal arra, hogy a Szerződés időtartama alatt legfeljebb a szerződött mennyiséget, illetve szükség szerint a Szerződött tolerancia sávot vásárolja meg. Amennyiben e kötelezettségeinek nem tesz eleget, akkor - a mennyiségi hibára tekintettel - az alábbiak szerint meghatározott kötbér fizetésére kötelezett.

A kötbér alapja a Szerződött tolerancia sáv maximum mennyiségét meghaladó villamos energia mennyiség. A kötbér egységára a Szerződés időtartamának utolsó napján érvényes kiegyenlítő energia díja. A kötbér összege egyenlő a kötbér alap és kötbér egységár szorzatával.

Kereskedő köteles a Szerződés időtartamát követően egy hónapon belül a kötbér-kötelezettség vizsgálatára, és esetleges kötbér-igényének Felhasználó felé való írásos benyújtására terhelőlevél formájában.

Felhasználó köteles megfizetni az túlvételezésből adódó kötbér összegét Kereskedő által a Szerződés időtartamának lejáratát követő egy hónapon belül kiállított terhelő levél alapján.

**4. SZERZŐDÖTT VILLAMOS ENERGIA EGYSÉGÁRAK**

Ténylegesen Átadott Villamos Energia egységára:

**…………..Ft/kWh**

A Kereskedő kötelezi magát, hogy jelen Szerződés időtartama alatt a Hálózati Engedélyes és a Felhasználó közötti hálózati csatlakozási szerződés(ek) szerint a csatlakozási pontokon a Hálózati Engedélyes közreműködésével a Felhasználó részére a villamos energiát a fenti egységárakon szállítja le.

Az alkalmazott egységár nem tartalmazza az 63/2016. (XII.28.) NFM rendeletben meghatározott átvételi kötelezettség alá eső villamos energia költségét (a továbbiakban: KÁT díjat), továbbá a Vet. 147. §-ban szereplő pénzeszközöket, az energia adót, valamint a jogszabályban felmerülő adókat, illetékeket, áfát.

Az általános rendszerhasználati díjak (rendszerirányítási díj, rendszerszintű szolgáltatások díja, átviteli díj, elosztási díj) a villamos energia rendszerhasználati díjak, csatlakozási díjak és külön díjak mértékéről szóló 15/2016. (XII. 20.) MEKH rendeletben kerültek meghatározásra.

**5. MENNYISÉGI ELSZÁMOLÁS**

A számlázás és elszámolás alapjául szolgáló méréseket, leolvasásokat, ellenőrzéseket a Hálózati Engedélyes végzi. Az elszámolási villamos energia adatokat idősoros felhasználási helyek esetén a tárgyhavi 1/4 órás átlagteljesítményeire, valamint az elfogyasztott villamos energia mennyiségére vonatkozó tárgyhavi elszámolási adatokat a területileg illetékes Hálózati Engedélyes továbbítja a Kereskedőnek.

A Kereskedő és a Felhasználó közötti elszámolás a Hálózati Engedélyes által közölt adatokon alapul, a Felek ezt tekintik az Átadott Villamos Energiának.

Profil elszámolású felhasználási hely esetén a fogyasztásmérők leolvasása éves leolvasási rendszerben történik. A leolvasott adatok alapján a Hálózati Engedélyes a vonatkozó szabályoknak megfelelően Éves Mértékadó Fogyasztást - továbbiakban: MÉF - állapít meg minden egyes felhasználási helyhez kapcsolódóan. A megállapított MÉF-adatokat havi rendszerességgel továbbítja Kereskedő számára. A továbbított adatok képezik az elszámolás alapját.

A MÉF az éves leolvasásokat követően újrakalkulálásra kerül a Hálózati Engedélyes által, ezt követően a módosult MÉF a havi elszámolások alapja.

**6. SZÁMLÁZÁS, FIZETÉSI FELTÉTELEK**

6.1. A Felek a vonatkozó jogszabályok rendelkezései szerint kiállított számlának a kötelezett Fél részére történő benyújtásával érvényesítik a jelen Szerződésben meghatározott bármely jogcímen járó összegekkel kapcsolatos jogaikat.

6.2. A Kereskedő a villamosenergia-fogyasztásra vonatkozó számlákat minden esetben a tárgyhónapot (elszámolási időszakot) követő hó 15. napjáig nyújtja be.

Integrált számlázás – Kereskedő számlája tartalmazza a mindenkori rendszerhasználati díjak elszámolását Felhasználó számára. Kereskedő vállalja, hogy a számára befolyó rendszerhasználati díjak tekintetében a Hálózati engedélyessel elszámol. Kereskedő ezen integrált számlázási tevékenységéért nem számít fel semminemű többletköltséget Felhasználó számára.

Felhasználó Ft-ban fizeti az energia díjat, így minden egyéb díjtétel is Ft-ban kerül kiszámlázásra.

Kereskedő a villamos energia számlák kiállítása során a 1. sz. Mellékletben foglalt Fizetői bontást veszi figyelembe. A 1. sz. Melléklet Számlafizetők szerinti bontásban tartalmazza az egyes felhasználási helyeket. Felhasználó kapacitás- és villamos energia díj számlát kizárólag ezen megbontás alkalmazásával fogad be.

Kereskedő a Szerződés alapján az 1. sz. Mellékletben található Fizetői bontás figyelembe vételével Számlafizetőnként minden felhasználási helyre vonatkozóan külön-külön számlákat bocsát ki a mindenkor hatályos számviteli-, és adó jogszabályok szerinti formában és tartalommal, melyet az adott számlafizető székhelyére küld meg.

6.3. A benyújtott számla kifizetése a Felhasználó egyes felhasználási helyei által a Ptk. 6:130. § (1)-(2) bekezdésében foglaltak alapján, átutalással kerül kiegyenlítésre.

Fizetési határidő: Felek rögzítik, hogy a kifizetés a Kbt. 135.§ és a Ptk. 6:130. § (1)-(2) bekezdésében foglaltak alapján történik.

Felek rögzítik, hogy az adózás rendjéről szóló 2003. évi XCII. törvény - továbbiakban: Art. - 36/A. §-ában foglaltak figyelembe vételével járnak el az ellenérték megfizetése tekintetében.

Kereskedő kijelenti, hogy nem fizet, illetve számol el a szerződés teljesítésével összefüggésben olyan költségeket, amelyek a Kbt. 62. § (1) bekezdés *k)* pont *ka)-kb)* alpontja szerinti feltételeknek nem megfelelő társaság tekintetében merülnek fel, és amelyek a nyertes ajánlattevő adóköteles jövedelmének csökkentésére alkalmasak.

*6.4. Kereskedő alvállalkozó igénybevételére jogosult. Kereskedő által a szerződés teljesítéséhez igénybe vett alvállalkozókat jelen szerződés 4. számú Melléklete tartalmazza. Kereskedő kijelenti, hogy a szerződés teljesítéséhez igénybe vett alvállalkozókban történő változásokról azonnal tájékoztatja Megrendelőt.*

*6.5. Kereskedő tudomásul veszi továbbá, hogy a teljesítéshez az alkalmasságának igazolásában részt vett szervezetet a Kbt. 65. § (9) bekezdésében foglalt esetekben és módon köteles igénybe venni. E szervezetek bevonása akkor maradhat el, vagy helyettük akkor vonható be más (ideértve az átalakulás, egyesülés, szétválás útján történt jogutódlás eseteit is), ha a Kereskedő e szervezet nélkül vagy a helyette bevont új szervezettel is megfelel azoknak az alkalmassági követelményeknek, amelyeknek a közbeszerzési eljárásban az adott szervezettel együtt felelt meg.*

*6.6. Kereskedő a szerződés teljesítésének időtartama alatt bejelenti Felhasználónak a szerződés teljesítése során minden további alvállalkozó bevonását, amelyet az Ajánlatban, legkésőbb a szerződés megkötésének időpontjáig nem nevezett meg és a bejelentéssel együtt nyilatkozik arra vonatkozóan is, hogy az újonnan bevont alvállalkozó nem áll a Kbt. 62. § (1)-(2) bekezdésében foglalt kizáró okok hatálya alatt.*

6.7. Késedelmes fizetés

Az esedékességi határidőre történő fizetés elmulasztása (késedelmes fizetés) esetén Kereskedő minden késedelmes napra vonatkozóan a Ptk. szerinti késedelmi kamatnak megfelelő késedelmi kamatot jogosult Felhasználó felé kiszámlázni.

6.8. A számlázás menete

A Kereskedő a Számlafizető felé havonta számlákat állít ki az 1. Sz. Mellékletben részletezett felhasználási helyek szerinti bontásban, amely tartalmazza:

* a havi energiaszámla összegét,
* az energiaadó összegét,
* VET 147 .§ szerinti pénzeszközök költségét,
* Rendszerhasználati díjelemek összegeit,
* egyéb más, esedékes költség, ill. díj összegét,
* az ÁFÁ-t.

**7. A FELEK KAPCSOLATTARTÁSA**

A Felek az értesítéseket elsősorban e-mail-ben (vagy esetleg faxon) juttatják el egymásnak az értesítés szabályai szerint a 2. sz. Mellékletben meghatározott személyek közreműködésével.

**8. A SZERZŐDÉS IDŐTARTAMA ÉS MEGSZŰNÉSE**

Szerződés a lejárat időpontjában automatikusan jognyilatkozat megtétele nélkül megszűnik.

8.1. Kereskedő tudomásul veszi, hogy a Kbt. 143. § (3) bekezdése értelmében a Felhasználó jogosult és egyben köteles a szerződést felmondani - ha szükséges olyan határidővel, amely lehetővé teszi, hogy a szerződéssel érintett feladata ellátásáról gondoskodni tudjon – ha:

a) a Kereskedőben közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a Kbt. 62. § (1) bekezdés *k)* pont *kb)* alpontjában meghatározott feltétel;

b) a Kereskedő közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a Kbt. 62. § (1) bekezdés *k)* pont *kb)* alpontjában meghatározott feltétel.

Ebben az esetben a Kereskedő a szerződés megszűnése előtt már teljesített szolgáltatás szerződésszerű pénzbeli ellenértékére jogosult.

8.2. Felhasználó a Kbt. 143 § (1) bekezdésében foglaltak szerint a Szerződést felmondhatja, vagy - a Ptk.-ban foglaltak szerint - a szerződéstől elállhat, ha:

a) feltétlenül szükséges a szerződés olyan lényeges módosítása, amely esetében a Kbt. 141. § alapján új közbeszerzési eljárást kell lefolytatni;

b) a Kereskedő nem biztosítja a Kbt. 138. §-ban foglaltak betartását, vagy az ajánlattevőként szerződő fél személyében érvényesen olyan jogutódlás következett be, amely nem felel meg a Kbt. 139. §-ban foglaltaknak; vagy

c) az EUMSZ 258. cikke alapján a közbeszerzés szabályainak megszegése miatt kötelezettségszegési eljárás indult vagy az Európai Unió Bírósága az EUMSZ 258. cikke alapján indított eljárásban kimondta, hogy az Európai Unió jogából eredő valamely kötelezettség tekintetében kötelezettségszegés történt, és a bíróság által megállapított jogsértés miatt a szerződés nem semmis.

8.3. Ha a Közbeszerzési Döntőbizottság határozatban megállapítja a közbeszerzésre, illetve a közbeszerzési eljárásra vonatkozó jogszabályok megsértését, Felhasználó, illetve Kereskedő - a Közbeszerzési Döntőbizottság határozatának kézbesítésétől számított harminc napon belül - elállhat az érintett közbeszerzési eljárás alapján megkötött szerződéstől, feltéve, hogy a jogsértés befolyásolta a közbeszerzési eljárást lezáró döntést {Kbt. 165. § (13) bekezdés}.

A Felhasználó a Kbt. 143. § (2) bekezdésében foglaltak szerint köteles a Szerződést felmondani, vagy - a Ptk.-ban foglaltak szerint - attól elállni, ha a szerződés megkötését követően jut tudomására, hogy a Kereskedő tekintetében a közbeszerzési eljárás során kizáró ok állt fenn, és ezért ki kellett volna zárni a közbeszerzési eljárásból.

8.4. Felek rögzítik, hogy semmis - a késedelmi kamat tekintetében a Ptk. 6:155. § (4) bekezdésében lehetővé tett eset kivételével - a közbeszerzési eljárás alapján megkötött szerződés azon rendelkezése, amely kizárja vagy korlátozza a Felhasználó szerződésszegése esetére irányadó jogkövetkezmények alkalmazását.

8.5. Felek szerződés közös megegyezéssel bármikor megszüntethetik. Viszont a szerződés határozott időtartamára való tekintettel a szerződést egyoldalúan, ún. rendes felmondással egyik fél sem szüntetheti meg.

**9. VEGYES RENDELKEZÉSEK**

9.1. A Kereskedő működését a Kereskedő Üzletszabályzata szabályozza. Az Üzletszabályzat hatályos változata elérhető a Kereskedő honlapján.

Ezen Üzletszabályzat alapján a Kereskedő az általa kötött teljes ellátás alapú villamos energia adásvételi szerződésekre vonatkozóan dolgozta ki az ÁSZF-t. A jelen Szerződésben nem szabályozott kérdésekben elsősorban az ÁSZF, az Üzletszabályzat, a Vet., a 63/2016. (XII.28) NFM rendelet, a 389/2007. (XII.29.) Korm. rendelet, 165/2016. (VI.23.) Korm. rendelet rendelkezései irányadók.

9.2. A Kereskedő köteles a szerződés teljesítésének teljes időtartama alatt tulajdonosi szerkezetét a Megrendelő számára megismerhetővé tenni és a Kbt. -143. § (3) bekezdés szerinti ügyletekről a Megrendelőt haladéktalanul értesíteni. *Kereskedő kijelenti továbbá - tekintettel arra, hogy külföldi adóilletőségű -, hogy a szerződéshez csatolja arra vonatkozó meghatalmazását, hogy az illetősége szerinti adóhatóságtól a magyar adóhatóság közvetlenül beszerezhet a Kereskedőre vonatkozó adatokat az országok közötti jogsegély igénybevétele nélkül.*

9.3. Módosítás

A Felek a szerződést kizárólag a Kbt. 141. §- a alapján módosíthatják. E tekintetében nem minősül szerződésmódosításnak a Felek cégjegyzékben nyilvántartott adataiban bekövetkező változás, továbbá a szerződéskötés és teljesítés során eljáró szervezet és a kapcsolattartók adataiban bekövetkező változás valamint a 1. sz. Mellékletben felsorolt felhasználási helyek jellemző műszaki adataiban (felhasználási hely változása, mérőszám-változás, felhasználási hely átalakulás) bekövetkező változás sem.

A változás tényéről a változásban érintett fél előzetesen vagy a változás bekövetkezését követően azonnal, de legkésőbb 10 napon belül köteles értesíteni az érintett másik felet.

9.4. Felhasználóra továbbhárítható automatikusan minden olyan, a Kereskedő által is megfizetendő adó, adó módjára, vagy egyéb módon és vagy jogcímen megfizetendő pénzügyi teher, egyéb díj, ráfordítás, díjnövekmény vagy pénzeszköz, amely a szerződéskötést követően hatóságilag, jogszabály vagy a felek érdekkörén kívül eső más úton kerül bevezetésre. Kereskedő a fentiek szerinti költségeket jogosult a Felhasználó által fizetendő díjba változatlan módon beépíteni, feltéve, hogy ezt jogszabály nem zárja ki. Ezen felül Felhasználóra továbbhárítható automatikusan minden olyan, a Kereskedő által is megfizetendő a fentiekben nem említett adó, adó módjára, vagy egyéb módon és vagy jogcímen megfizetendő pénzügyi teher, egyéb díj, ráfordítás, díjnövekmény vagy pénzeszköz, amely a köztük fennálló szerződésben meghatározott kötelezettségeit a Kereskedő hátrányára változtatja meg.

9.5. Titoktartás

Felek tudomásul veszik, hogy a Kbt. 43.§ (1) pontjában foglalt adatok közérdekből nyilvános adatok, amelyek nyilvánosságra hozatal üzleti titokra hivatkozással nem tagadható meg.

9.6. Felek kölcsönösen tudomásul veszik, hogy kapcsolattartásra megjelölt képviselőik semmilyen olyan kérdésben, amely a szerződés módosítását tenné szükségessé, jognyilatkozatot nem tehetnek.

9.7. A Felhasználó jelen szerződés aláírásával kijelenti, hogy a szerződés elválaszthatatlan mellékletét képező, általános szerződési feltételek tartalmát elolvasta, azt ismeri és a jelen szerződésben foglalt eltérésekkel magára nézve kötelezőnek fogadja el.

9.8. Kereskedő nyilatkozik miszerint a nemzeti vagyonról szóló 2011. évi CXCVI. törvény szerint átlátható szervezetnek minősül. Kereskedő tudomásul veszi, hogy amennyiben jelen szerződés hatálya alatt már nem felel meg az átlátható szervezetre vonatkozó feltételeknek, arról köteles a Felhasználót haladéktalanul tájékoztatni.

9.9. Szerződő felek nyilatkoznak, miszerint jogosultak jelen szerződés aláírására, az abban foglalt kötelezettségek vállalására.

**10. Mellékletek**

A Szerződés elválaszthatatlan részét képezik az alábbi mellékletek:

1. sz. melléklet: Felhasználási Helyek adatai

2. sz. melléklet: Fizetői kapcsolattartói adatok

3. sz. melléklet: Általános Szerződési Feltételek

4. sz. melléklet: Kereskedő által a szerződés teljesítéséhez igénybe vett alvállalkozók

Jelen szerződést – mely … egymással mindenben egyező, eredeti példányban készült, és …. oldalból, 4 mellékletből, valamint X fejezetből áll – Felek annak elolvasása, közös értelmezése, tartalmának megértése, és magukra nézve kötelezőnek elismerése után, mint akaratukkal mindenben megegyezőt, helyben hagyóan aláírták.


Székesfehérvár, 2017. ……………………….


|  |  |
| --- | --- |
| ………………………………….  **Székesfehérvár Megyei Jogú Város**  **Önkormányzata**  Dr. Cser-Palkovics András polgármester  **Felhasználó** | ……………………………….  **…………………………….**  ……………………….  **Kereskedő** |

**TELJES ELLÁTÁSRÓL SZÓLÓ VILLAMOS ENERGIA ADÁSVÉTELI SZERZŐDÉS**

**1. SZÁMÚ MELLÉKLETE**

Felhasználási helyek részletes adatai





**TELJES ELLÁTÁSRÓL SZÓLÓ VILLAMOS ENERGIA ADÁSVÉTELI SZERZŐDÉS**

**2. SZÁMÚ MELLÉKLETE – Kapcsolattartói adatok**

**Kereskedő részéről:**

Szerződéssel kapcsolatos ügyekben:

Név:…………………………………

Beosztása: ………………………….

e-mail:………………………………

telefon:……………………………….

fax:……………………………………

Számlázással kapcsolatos ügyekben:

Név:…………………………………

Beosztása: ………………………….

e-mail:………………………………

telefon:……………………………….

fax:……………………………………

**Felhasználó részéről:**

Szerződéssel kapcsolatos ügyekben:

Név:…………………………………


Beosztása: ………………………….

e-mail:………………………………

telefon:……………………………….

fax:……………………………………

**Fizetői kapcsolattartói adatok**









**TELJES ELLÁTÁSRÓL SZÓLÓ VILLAMOS ENERGIA ADÁSVÉTELI SZERZŐDÉS**

**3. SZÁMÚ MELLÉKLETE**

Általános szerződéses feltételek (ÁSZF)

*4. számú melléklet*

**Eladó által a szerződés teljesítéséhez igénybe vett alvállalkozók**

|  |  |  |  |  |  |
| --- | --- | --- | --- | --- | --- |
| **Sorszám:** | **Alvállalkozó cégneve** | **Székhelye** | **Cégjegyzékszáma** | **Adószáma** | **Számlaszáma:** |
| 1. |  |  |  |  |  |
| 2. |  |  |  |  |  |
| 3. |  |  |  |  |  |
| 4. |  |  |  |  |  |
| ….. |  |  |  |  |  |